
2.pielikums
Informatīvajam ziņojumam 
“Par iekšējā audita darbību ministrijās un iestādēs 2025.gadā
 un iekšējā audita attīstības virzieniem 2026. gada pirmajā pusgadā”

INFORMĀCIJAS UN KOMUNIKĀCIJU TEHNOLOĢIJU
 DROŠĪBAS PĀRVALDĪBAS
IEKŠĒJĀ AUDITA REZULTĀTI

	Ministru kabineta 2024. gada 20. marta rīkojumā Nr. 188 “Par kopējām valsts pārvaldē auditējamām prioritātēm 2024. un 2025. gadam” informācijas un komunikāciju tehnoloģiju (IKT) drošības pārvaldības audits tika noteikts kā viena no prioritārajām iekšējā audita jomām valsts pārvaldē. Audita mērķis bija novērtēt institūcijās izveidoto IKT drošības pārvaldības organizāciju, tās praktisko īstenošanu un atbilstību normatīvo aktu prasībām, kā arī sniegt viedokli par iekšējās kontroles sistēmas efektivitāti IKT drošības pārvaldības jomā.

IKT drošības pārvaldības audits valsts pārvaldē veikts 2024.–2025. gadā, aptverot 96 institūcijas, novērtējot 16 IKT drošības pārvaldības jomas un sniedzot iekšējās kontroles sistēmas novērtējumu gan institūciju, gan 13 resoru līmenī. 
Vērtētās 16 IKT drošības pārvaldības jomas aptver organizatoriskos, tehniskos un operacionālos aspektus. Analītiskai rezultātu apkopošanai jomas grupētas četros tematiskajos blokos:
1. IKT stratēģiskā pārvaldība un organizatoriskā vide;
2. Tehniskā infrastruktūra un fiziskā drošība;
3. IKT drošības ikdienas procesu vadība;
4. Incidentu vadība, darbības nepārtrauktība un krīžu pārvaldība.
Iekšējā audita ietvaros katrā no jomām sniegts vērtējums par iekšējo kontroļu uzbūvi un darbību, izmantojot vienotu četrpakāpju skalu (efektīva, pietiekami efektīva, nepietiekami efektīva, neefektīva), kas raksturo iekšējo kontroļu spēju nodrošināt normatīvo prasību ievērošanu, mazināt kiberdrošības riskus un nodrošināt informācijas sistēmu drošu un nepārtrauktu darbību.
Sniegtie rezultāti raksturo valsts pārvaldes IKT drošības pārvaldības stāvokli audita veikšanas periodā.
Konstatētās nepilnības ir sistēmiskas un saistītas ar nepietiekamu risku vadības integrāciju, nevienmērīgu pieeju procesu organizācijai un ierobežotu kapacitāti, kā arī nepietiekamu iekšējo uzraudzību un normatīvo prasību konsekventu ieviešanu praksē.

	

	

	



IKT DROŠĪBAS PĀRVALDĪBAS JOMU KOPSAVILKUMA NOVĒRTĒJUMS

1. IKT stratēģiskā pārvaldība un organizatoriskā vide

Šajā tematiskajā blokā apkopoti audita rezultāti par IKT drošības pārvaldības pamatelementiem, kas raksturo institūciju spēju nodrošināt informācijas sistēmu drošu un nepārtrauktu darbību. Bloks ietver organizatorisko atbildību un pārvaldību, drošības procesu īstenošanu, darbinieku kompetenci kiberdrošības jomā, kā arī informācijas sistēmu dzīves cikla vadību.

1.attēls. IKT pārvaldības iekšējo kontroļu novērtējums

IKT pārvaldības blokā novērtējumi ir samērā līdzsvaroti, tomēr lielāko īpatsvaru veido nepietiekami efektīvi novērtējumi (aptuveni 34%), kas norāda uz nepieciešamību turpināt pilnveidot iekšējās kontroles sistēmu un tās praktisko piemērošanu. 
Vienlaikus nozīmīga daļa novērtējumu ir efektīvi un pietiekami efektīvi, kas apliecina, ka institūcijās ir izveidoti pamatmehānismi IKT drošības pārvaldībai, tomēr to brieduma līmenis vēl nav vienmērīgs.
 Neefektīvi novērtējumi konstatēti nelielā apjomā (aptuveni 2%), savukārt atsevišķos gadījumos novērtējums nav veikts, vai nebija attiecināms, kas var arī liecināt par nepilnībām kontroles mehānismu ieviešanā vai dokumentēšanā.
Rezultātu izkliede starp jomām liecina, ka nepietiekami efektīvie novērtējumi ir relatīvi vienmērīgi sadalīti, kas norāda uz horizontālām, sistēmiskām nepilnībām vairākās jomās; efektīvo novērtējumu izkliede ir izteiktāka, kas liecina par atšķirīgu brieduma līmeni starp institūcijām un konkrētajām pārvaldības jomām. 

Secinājumi
Organizatoriskajā vidē un informācijas sistēmu dzīves cikla vadībā dominē nepietiekami efektīvi novērtējumi, kas norāda uz nepieciešamību stiprināt pārvaldības un kontroles mehānismus. Drošības procesu pārvaldībā dominē pietiekami efektīvi novērtējumi, kas apliecina pamatprocesu esamību, vienlaikus iezīmējot nepieciešamību nodrošināt to pilnveidi un konsekventu piemērošanu. Apmācību un zināšanu pārbaudes jomā dominē efektīvi novērtējumi, kas liecina par augstāku brieduma līmeni personāla kompetenču nodrošināšanā.
IKT drošības pārvaldības pamatkontroles institūcijās ir izveidotas, tomēr to brieduma līmenis un praktiskā piemērošana ir nevienmērīga. Neskatoties uz relatīvi līdzsvarotu novērtējumu sadalījumu, nepietiekami efektīvo novērtējumu īpatsvars saglabājas augstākais, kas norāda uz nepieciešamību sistemātiski stiprināt iekšējās kontroles sistēmu un uzlabot tās ieviešanas uzraudzību.
Konstatētās nepilnības ir sistemātiskas un galvenokārt saistītas ar nepietiekamu atbildību un funkciju nodalījuma skaidrību, formālu vai nepietiekami aktualizētu regulējumu, nepietiekamu risku pārvaldību, kā arī nevienmērīgu drošības prasību integrāciju informācijas sistēmu pārvaldībā.



2. Tehniskā infrastruktūra un fiziskā drošība

Šajā tematiskajā blokā izvērtēta IKT tehniskās infrastruktūras un fiziskās drošības pārvaldība, tostarp datortīklu un serveru infrastruktūra, serveru telpu aizsardzība, portatīvo iekārtu un attālinātā darba drošība, kā arī mākoņdatošanas pakalpojumu izmantošana.


2.attēls. Tehniskās infrastruktūras un fiziskās drošības novērtējums

Tehniskās infrastruktūras un fiziskās drošības blokā dominē efektīvi novērtējumi, kas apliecina, ka tehniskās drošības pamatkontroles lielākajā daļā institūciju ir ieviestas.
Vienlaikus būtiska daļa novērtējumu ir nepietiekami efektīvi, kas norāda uz nepieciešamību pilnveidot kontroles mehānismus un nodrošināt to konsekventāku piemērošanu praksē.
Rezultātu izkliede starp jomām liecina, ka nepietiekami efektīvie novērtējumi ir relatīvi vienmērīgi sadalīti, kas norāda uz sistemātiskām nepilnībām vairākās tehniskās drošības jomās. Savukārt efektīvo novērtējumu izkliede ir lielāka, kas liecina par atšķirīgu brieduma līmeni starp institūcijām un konkrētajām jomām.
Salīdzinoši augsts “nav vērtēts” īpatsvars konstatēts mākoņdatošanas pārvaldības (25 institūcijas) un serveru telpu drošības pārvaldības (20 institūcijas) jomā, kas var liecināt par atšķirīgu risinājumu piemērošanas praksi, ārpakalpojumu izmantošanu vai nepilnīgu atbildības sadalījumu institūcijās. Neefektīvi novērtējumi netika konstatēti.

Secinājumi
Tehniskās drošības pamatkontroles institūcijās ir ieviestas, tomēr to brieduma līmenis un praktiskā piemērošana ir nevienmērīga. Neskatoties uz augsto efektīvo novērtējumu īpatsvaru, būtiska daļa nepietiekami efektīvu novērtējumu norāda uz nepieciešamību sistemātiski pilnveidot kontroles mehānismus un stiprināt to ieviešanas uzraudzību.
Konstatētās nepilnības ir sistemātiskas un galvenokārt saistītas ar nepilnīgu infrastruktūras uzskaiti un uzraudzību, kā arī paļaušanos uz ārpakalpojumiem bez pietiekamas institucionālās kontroles, nepietiekamiem fiziskās drošības un piekļuves ierobežojumiem serveru telpās, kā arī nepietiekami formalizētām un vienoti piemērotām drošības prasībām mākoņdatošanas, portatīvo iekārtu un attālinātā darba pārvaldībā.


3. IKT drošības ikdienas procesu vadība

Šajā tematiskajā blokā izvērtēta institūciju spēja nodrošināt IKT drošības ikdienas procesu sistemātisku īstenošanu, tostarp lietotāju un piekļuves tiesību pārvaldību, atjauninājumu ieviešanu, ievainojamību pārvaldību un datu aizsardzības pasākumu piemērošanu. Minēto procesu organizācija un uzraudzība ir būtisks priekšnoteikums savlaicīgai kiberdrošības risku identificēšanai un mazināšanai, informācijas sistēmu noturībai un valsts digitālo pakalpojumu drošai un nepārtrauktai darbībai.


3.attēls. IKT resursu un datu pārvaldības novērtējums

IKT drošības ikdienas procesu blokā dominē efektīvi un nepietiekami efektīvi novērtējumi. Augstāks efektīvo novērtējumu īpatsvars konstatēts datu drošības un atjauninājumu vadības jomā, savukārt IKT resursu un lietotāju pārvaldībā biežāk konstatēti nepietiekami efektīvi novērtējumi.
Nepietiekami efektīvo novērtējumu izplatība starp jomām ir relatīvi vienmērīga, kas norāda uz sistemātiskām nepilnībām ikdienas drošības procesu pārvaldībā. Vienlaikus efektīvo novērtējumu īpatsvara svārstības starp jomām liecina par atšķirīgu procesu brieduma līmeni institūcijās.
Atsevišķos gadījumos konstatēti neefektīvi novērtējumi (ievainojamību pārvaldības jomā), savukārt daļā gadījumu novērtējums nav veikts, īpaši atjauninājumu vadības jomā.
Kopumā rezultāti liecina, ka ikdienas drošības procesi institūcijās ir ieviesti, tomēr to piemērošana un pārvaldības briedums nav vienmērīgs.

Secinājumi
IKT drošības ikdienas procesu pārvaldības pamatprocesi institūcijās ir izveidoti, tomēr to brieduma līmenis un praktiskā piemērošana ir nevienmērīga. Būtiska nepietiekami efektīvu novērtējumu izplatība visās jomās norāda uz nepieciešamību sistemātiski stiprināt iekšējās kontroles mehānismus un nodrošināt konsekventāku procesu īstenošanu.
Konstatētās nepilnības ir sistemātiskas un galvenokārt saistītas ar nepietiekami formalizētu piekļuves tiesību pārvaldību un lietotāju kontroles mehānismiem, fragmentāru atjauninājumu ieviešanu, nepilnīgu ievainojamību uzraudzību un drošības pārbaužu regularitāti, kā arī nepietiekami sistemātisku datu aizsardzības pasākumu īstenošanu.

4. Incidentu vadība, darbības nepārtrauktība un krīžu pārvaldība.

Šajā tematiskajā blokā izvērtēta institūciju spēja savlaicīgi identificēt un pārvaldīt drošības incidentus, kā arī nodrošināt informācijas sistēmu darbības nepārtrauktību un rīcībspēju krīzes situācijās.


4.attēls. IKT incidentu un krīzes vadības novērtējums

Incidentu vadības un noturības blokā konstatēts nevienmērīgs brieduma līmenis starp jomām. Drošības incidentu vadībā dominē efektīvi novērtējumi, kas norāda uz salīdzinoši augstāku šīs jomas attīstības līmeni.
Savukārt darbības nepārtrauktības plānošanā un kiberdrošības krīzes vadībā dominē nepietiekami efektīvi novērtējumi, kas norāda uz nepilnībām šo procesu sistemātiskā ieviešanā un uzturēšanā.
Nepietiekami efektīvo novērtējumu izplatība starp jomām ir relatīvi vienmērīga, kas liecina par sistemātiskām nepilnībām visā blokā. Vienlaikus efektīvo novērtējumu īpatsvara atšķirības starp jomām norāda uz būtisku brieduma līmeņa atšķirību starp incidentu vadības un krīzes pārvaldības procesiem.
Atsevišķos gadījumos konstatēti arī neefektīvi novērtējumi (darbības nepārtrauktības plānošanas jomā), savukārt nelielā daļā gadījumu novērtējums nav veikts.
Kopumā rezultāti liecina, ka incidentu identificēšanas un reaģēšanas mehānismi institūcijās ir attīstītāki nekā darbības nepārtrauktības un krīžu pārvaldības procesi.

Secinājumi
Institūcijās ir izveidoti incidentu pārvaldības pamatmehānismi, tomēr to brieduma līmenis un sasaite ar darbības nepārtrauktības un krīžu pārvaldības procesiem ir nevienmērīga. Nepietiekami efektīvu novērtējumu izplatība darbības nepārtrauktības un krīzes vadības jomā norāda uz nepieciešamību sistemātiski stiprināt institūciju spēju nodrošināt koordinētu un savlaicīgu darbības atjaunošanu būtisku traucējumu gadījumā.
Konstatētās nepilnības ir sistemātiskas un galvenokārt saistītas ar nepietiekami formalizētām un praksē konsekventi piemērotām incidentu reaģēšanas procedūrām, nepietiekamu notikumu žurnālu uzraudzību un analīzi, nepietiekamu darbinieku sagatavotību, kā arī nepilnīgi testētiem un aktualizētiem darbības nepārtrauktības plāniem.

5. Iekšējās kontroles sistēmas kopējais novērtējums
Pamatojoties uz 16 izvērtēto jomu rezultātiem, sniegts kopējais viedoklis par IKT drošības pārvaldības iekšējās kontroles sistēmas (IKS) efektivitāti institūcijās. 


5.attēls. Kopējais IKS novērtējums institūcijās


Kopējā IKS novērtējumā dominē pietiekami efektīvi (45 institūcijās) un nepietiekami efektīvi (34 institūcijās) novērtējumi, savukārt efektīvi novērtējumi konstatēti ievērojami mazākā daļā institūciju (12). Atsevišķos gadījumos konstatēti arī neefektīvi novērtējumi, savukārt novērtējums nav veikts tikai atsevišķos gadījumos.
Rezultātu sadalījums liecina, ka IKT drošības pārvaldības pamatkontroles institūcijās ir izveidotas, tomēr to brieduma līmenis un konsekventa piemērošana praksē ir nevienmērīga. Novērtējumu izkliede starp kategorijām norāda uz būtiskām atšķirībām institūciju IKS attīstības līmenī.
Dominējošo kategoriju – pietiekami efektīva un nepietiekami efektīva – līdzīgais īpatsvars liecina, ka IKT drošības pārvaldība valsts pārvaldē kopumā atrodas pārejas posmā starp sākotnēju kontroles mehānismu ieviešanu un sistemātisku, uz risku balstītu pārvaldību.
Resoru līmenī no trīspadsmit izvērtētajiem resoriem desmit kopējais IKS novērtējums ir pietiekami efektīvs, divos – efektīvs, bet vienā – nepietiekami efektīvs.

Secinājumi
Kopējais novērtējums liecina, ka IKT drošības pārvaldības iekšējās kontroles sistēma valsts pārvaldē ir attīstības procesā, tomēr tās brieduma līmenis un praktiskā piemērošana ir nevienmērīga. Pietiekami efektīvu un nepietiekami efektīvu novērtējumu dominēšana norāda uz nepieciešamību sistemātiski stiprināt iekšējās kontroles sistēmu un pāriet uz konsekventāku, uz risku balstītu pārvaldības pieeju.
Konstatētās nepilnības ir sistēmiskas un galvenokārt saistītas ar:
· neviennozīmīgi interpretējamu atbildības sadalījumu un pārvaldības struktūru; 
· atšķirīgu pieeju dokumentācijas izstrādei un procesu organizācijai resoru ietvaros; 
· nepietiekamu iekšējo uzraudzību par kiberdrošības pasākumu īstenošanu; 
· ierobežotu cilvēkresursu un specializēto kompetenču kapacitāti; 
· normatīvo prasību (t.sk. neseno izmaiņu) nevienmērīgu ieviešanu praksē; 
· atsevišķos gadījumos nepietiekamu finansējumu drošības pasākumu nodrošināšanai. 
Papildus konstatēti arī atsevišķi tehniski un organizatoriski faktori, kas ietekmē drošības pasākumu efektivitāti, tostarp informācijas sistēmu savietojamības ierobežojumi un nepietiekama sadarbība starp kiberdrošības funkciju un institūciju augstāko vadību.

IETEIKUMI INFORMĀCIJAS UN KOMUNIKĀCIJU TEHNOLOĢIJU 
DROŠĪBAS PĀRVALDĪBAS SISTĒMAS PILNVEIDOŠANAI

Audita rezultāti liecina, ka valsts pārvaldē ir izveidoti IKT drošības pārvaldības pamatprincipi, tomēr to īstenošana institūcijās ir nevienmērīga. Konstatētās nepilnības norāda uz nepieciešamību pilnveidot normatīvo regulējumu un stiprināt vienotu, uz risku balstītu pieeju IKT drošības pārvaldībai valsts pārvaldē.
Par audita rezultātiem un ieteikumiem tiks informēts Nacionālais kiberdrošības centrs kā attiecīgo subjektu uzraudzības iestāde.
Pamatojoties uz audita rezultātiem, politikas veidotājam ieteicams izvērtēt šādus attīstības virzienus:

	Problēma
	Ieteikums
	Sagaidāmais ieguvums

	Atšķirīga pieeja IKT drošības pārvaldībai institūcijās, trūkst vienota metodiskā ietvara
	Izstrādāt vienotu metodisko ietvaru IKT drošības pārvaldībai valsts pārvaldē, tostarp informācijas sistēmu dzīves cikla, drošības pārbaužu un risku pārvaldībai
	Vienota un salīdzināma pieeja IKT drošības pārvaldībai, uzlabota kontroles kvalitāte

	Nav vienotas pieejas regulārām informācijas sistēmu drošības pārbaudēm
	Noteikt vienotu kārtību regulāru drošības pārbaužu veikšanai, nosakot to apjomu, regularitāti un atbildību
	Savlaicīga ievainojamību identificēšana un risku mazināšana

	Nepietiekami attīstīta piekļuves tiesību un identitātes pārvaldība
	Noteikt vienotas prasības lietotāju piekļuves tiesību pārvaldībai, īpaši privileģēto kontu kontrolei un daudzfaktoru autentifikācijai
	Samazināti nesankcionētas piekļuves un drošības incidentu riski

	Nepietiekami vienota pieeja kiberdrošības risku pārvaldībai
	Izstrādāt vienotu pieeju kiberdrošības risku identificēšanai, novērtēšanai un uzraudzībai
	Uzlabota risku pārvaldība un savlaicīga apdraudējumu identificēšana

	Atšķirīga incidentu pārvaldības prakse institūcijās
	Pilnveidot vienotu drošības incidentu pārvaldības metodiku, tostarp klasifikāciju, reģistrēšanu un koordinētu reaģēšanu
	Efektīvāka incidentu pārvaldība un koordinēta rīcība valsts līmenī

	Nepietiekama darbinieku kompetence kiberdrošības jomā
	Nodrošināt koordinētu un centralizētu pieeju darbinieku apmācībām un zināšanu pārbaudei kiberdrošības jomā
	Paaugstināta institūciju kapacitāte un izpratne par kiberdrošības riskiem

	Ierobežota cilvēkresursu kapacitāte un specializēto kompetenču trūkums
	Izvērtēt iespējas attīstīt centralizētus kiberdrošības pakalpojumus vai kompetenču centrus
	Efektīvāka resursu izmantošana un kvalificētu speciālistu pieejamība

	Nepietiekami vienota pieeja informācijas sistēmu dzīves cikla pārvaldībai
	Noteikt vienotas prasības informācijas sistēmu ieviešanai, uzturēšanai un likvidēšanai
	Uzlabota sistēmu drošība visā to dzīves ciklā

	Nepilnības programmatūras atjauninājumu pārvaldībā
	Noteikt vienotas prasības drošības un programmatūras atjauninājumu pārvaldībai, tostarp ārkārtas atjauninājumu ieviešanai
	Samazināts ievainojamību risks un savlaicīga drošības problēmu novēršana

	Nepietiekama darbības nepārtrauktības plānošana un testēšana
	Pilnveidot vienotu pieeju darbības nepārtrauktības plānošanai un regulārai testēšanai
	Uzlabota institūciju noturība pret traucējumiem

	Nepietiekami attīstīts kiberdrošības krīžu pārvaldības ietvars
	Izstrādāt vienotu IKT krīžu pārvaldības ietvaru un koordinācijas mehānismus

Ieteikumu īstenošana veicinātu vienotu un uz risku balstītu IKT drošības pārvaldības sistēmas attīstību valsts pārvaldē, stiprinātu institūciju spēju savlaicīgi identificēt un mazināt kiberdrošības riskus, kā arī nodrošinātu drošu un nepārtrauktu valsts digitālo pakalpojumu pieejamību.


Finanšu ministrs									M.Kučinskis
IKT resursu un datu pārvaldības novērtējums (%)

Efektīva 	
IKT resursu un lietotāju pārvaldība 	Atjauninājumu vadības nodrošināšana	Ievainojamību pārvaldība	Datu drošība	31	41	40	44	Pietiekami efektīva 	
IKT resursu un lietotāju pārvaldība 	Atjauninājumu vadības nodrošināšana	Ievainojamību pārvaldība	Datu drošība	25	12	11	15	Nepietiekami efektīva 	
IKT resursu un lietotāju pārvaldība 	Atjauninājumu vadības nodrošināšana	Ievainojamību pārvaldība	Datu drošība	32	27	32	34	Neefektīva 	IKT resursu un lietotāju pārvaldība 	Atjauninājumu vadības nodrošināšana	Ievainojamību pārvaldība	Datu drošība	1	0	3	0	Nav veikts 	IKT resursu un lietotāju pārvaldība 	Atjauninājumu vadības nodrošināšana	Ievainojamību pārvaldība	Datu drošība	6	16	10	3	



IKT incidentu un krīzes vadības novērtējums (%)

Efektīva 	
Drošības incidentu vadība 	Darbības nepārtrauktības plānošana	Kiberdrošības krīzes vadība	42	28	20	Pietiekami efektīva 	
Drošības incidentu vadība 	Darbības nepārtrauktības plānošana	Kiberdrošības krīzes vadība	15	23	33	Nepietiekami efektīva 	
Drošības incidentu vadība 	Darbības nepārtrauktības plānošana	Kiberdrošības krīzes vadība	30	32	35	Neefektīva 	Drošības incidentu vadība 	Darbības nepārtrauktības plānošana	Kiberdrošības krīzes vadība	0	5	0	Nav veikts 	Drošības incidentu vadība 	Darbības nepārtrauktības plānošana	Kiberdrošības krīzes vadība	9	8	8	




Kopējais IKS novērtējums institūcijās (%)

Efektīva 	
IKS kopējais vērtējums	12	Pietiekami efektīva 	
IKS kopējais vērtējums	45	Nepietiekami efektīva 	
IKS kopējais vērtējums	34	Neefektīva 	

IKS kopējais vērtējums	4	Nav veikts 	
IKS kopējais vērtējums	1	

IKT pārvaldības iekšējo kontroļu novērtējums (%)

Efektīva 	
IKT  drošības organizatoriskā vide 	IKT drošības procesu pārvaldība	Apmācības, zināšanu pārbaudes	IS dzīves cikla vadība	28	22	38	26	Pietiekami efektīva 	
IKT  drošības organizatoriskā vide 	IKT drošības procesu pārvaldība	Apmācības, zināšanu pārbaudes	IS dzīves cikla vadība	28	36	23	27	Nepietiekami efektīva 	
IKT  drošības organizatoriskā vide 	IKT drošības procesu pārvaldība	Apmācības, zināšanu pārbaudes	IS dzīves cikla vadība	34	32	31	34	Neefektīva 	IKT  drošības organizatoriskā vide 	IKT drošības procesu pārvaldība	Apmācības, zināšanu pārbaudes	IS dzīves cikla vadība	3	3	0	0	Nav vērtēts	IKT  drošības organizatoriskā vide 	IKT drošības procesu pārvaldība	Apmācības, zināšanu pārbaudes	IS dzīves cikla vadība	3	2	3	8	







Tehniskās infrastruktūras un fiziskās drošības novērtējums (%)

Efektīva	
Tehniskās infrastruktūras pārvaldība 	Serveru telpu drošības pārvaldība	Mākoņdatošanas pārvaldība	Portatīvo iekārtu s pārvaldība	Attālināta darba pārvaldība	40	42	37	46	45	Pietiekami efektīva 	
Tehniskās infrastruktūras pārvaldība 	Serveru telpu drošības pārvaldība	Mākoņdatošanas pārvaldība	Portatīvo iekārtu s pārvaldība	Attālināta darba pārvaldība	14	5	7	12	7	Nepietiekami efektīva 	
Tehniskās infrastruktūras pārvaldība 	Serveru telpu drošības pārvaldība	Mākoņdatošanas pārvaldība	Portatīvo iekārtu s pārvaldība	Attālināta darba pārvaldība	29	29	27	27	35	Neefektīva 	Tehniskās infrastruktūras pārvaldība 	Serveru telpu drošības pārvaldība	Mākoņdatošanas pārvaldība	Portatīvo iekārtu s pārvaldība	Attālināta darba pārvaldība	0	0	0	0	0	 Nav vērtēts	
Tehniskās infrastruktūras pārvaldība 	Serveru telpu drošības pārvaldība	Mākoņdatošanas pārvaldība	Portatīvo iekārtu s pārvaldība	Attālināta darba pārvaldība	12	20	25	11	9	

